Byvol arni

Byvol arni (iné názvy: arni, byvol vodný, byvol riečny, byvol divý, byvol ázijský, byvol indický; lat. Bubalus arnee, Bubalus arni, Bubalus bubalis, staršie Bubalus buffelus, Bubalus indicus a. i.) je druh z čeľade turovité.

Niektorí autori považujú domestikovanú formu tohto druhu (t. j. Bubalus arnee f. bubalis) za samostatný druh. Divý druh sa v takom prípade niekedy označuje ako Bubalus arnee/arni (v užšom zmysle; po slovensky byvol arni, arni, byvol divý v užšom zmysle) a domáci druh ako Bubalus bubalis (v užšom zmysle; po slovensky byvol domáci alebo byvol riečny v užšom zmysle). Jeden z typov domestikovanej formy – a niekedy aj celá domestikovaná forma – sa označuje aj ako kerabauHELL, P. et al. Manažment poľovníctva. Vo Zvolene: Technická univerzita, 2001. S. 173, karabankaraban. In: , keraban. alebo carabao. 

 Charakteristika 
Divé a domestikované formy byvola je dnes veľmi ťažké od seba odlíšiť, lebo stáda domácich byvolov sa miešajú s divými byvolmi a často aj znova zdivejú.

Voľne v prírode žije v Indii a v susedných krajinách. Domáca forma je typická pre Filipíny. Byvol sa veľa používa pri prácach na poli, napríklad pri oraní pôdy. Dospelé zvieratá môžu dosiahnuť aj vyše . V prírode sa môže byvol dožiť okolo 25 rokov. Prvých byvolov priviedli do Európy vo včasnom stredoveku. V Európe sa vyskytujú v juhovýchodnej Európe, Maďarsku a Taliansku.

Ich mlieko má vysoký obsah tuku. Tradične sa z byvolieho mlieka vyrába talianska mozzarella.

 Systematika 
Vnútorná systematika je veľmi sporná. Wilson and Reeder 2005 http://www.bucknell.edu/msw3/browse.asp?id=14200694 rozlišuje tieto poddruhy (domáca a divá forma tvoria jeden druh, pričom prvé dva poddruhy v zozname nezodpovedajú domácej a divej forme):
 Bubalus bubalis bubalis
 Bubalus bubalis arnee
 Bubalus bubalis fulvus
 Bubalus bubalis kerabau
 Bubalus bubalis migona
 Bubalus bubalis theerapati

Iné zdroje často rozlišujú buď iba domácu formu/domáci druh a divú formu/divý druh alebo ešte podrobnejšie napríklad nasledovne http://animaldiversity.ummz.umich.edu/site/accounts/information/Bubalus_bubalis.html#1ad6bbdabf14d37f5fd3dd0a26e19210:
 Bubalus arnee – divý druh
 Bubalus bubalis – domáci druh (t.j. byvol riečny v širšom zmysle/kerabau v širšom zmysle), s poddruhmi:
 Bubalus bubalis bubalis – byvol riečny v užšom zmysle
 Bubalus bubalis carabensis/Bubalus bubalis kerabau – kerabau v užšom zmysle

Iné zdroje rozlišujú až 74 plemien domáceho byvola.

Chov na Slovensku

Zo 4 slovenských zoologických záhrad združených v Únii českých a slovenských zoo (UCSZOO) dnes byvola vodného chová a rozmnožuje iba Zoo Košice. Posledné mláďa sa tu narodilo v auguste 2024.
V minulosti ho krátko chovala aj Zoologická záhrada Bratislava. Ako prvá z našich zoo ho už v počiatkoch svojej existencie v rokoch 19551956 chovala aj Národná zoologická záhrada Bojnice, kde sa k jeho chovu ešte raz vrátili začiatkom 80. rokov minulého storočia. Chov potom ukončili v roku 1989.
V posledných dvoch dekádach sa na Slovensku byvol vodný ako atraktívne a populárne zviera ojedinele vyskytuje aj v súkromných chovoch a na farmách.

 Galéria 

 Referencie 

 Iné projekty 

Kategória:Turovité
Kategória:Hospodárske zvieratá